Pihlaja

**Pihlaja Malviniemi** on nuori tehdastyöntekijä, joka seurustelee Riitasoinnun kanssa.

## Nimet

### Pihlaja

Pihlaja on hänen itse itselleen valitsema nimi, johon hän päätyi päälle kaksikymmentävuotiaana. Pihlaja halusi feminiinisemmän nimen ja nauttii, kun ihmiset hämmentyvät hänen nimestään.

### Eerik

Eerik on Pihlajan virallinen nimi. Se ei ole varsinaisesti deadname, eikä Pihlajaa haittaa sen käyttö, mutta hän ja kaikki hänen lähipiirissään ovat hylänneet nimen.

## Persoona

Pihlaja on yleisesti iloinen ja energinen persoona, joka pyrkii ilahduttamaan kaikkia ympärillään. Hän on huumorintajuinen ja hänessä on vähän pellen vikaa. Pihlaja selvästi kuvittelee olevansa suurikin kapinallinen, mutta hänen mielenilmaisunsa jäävät esimerkiksi pahvimukien varasteluun. Hän saattaisi tehdä enemmänkin, mutta haluaa miellyttää isäänsä ja olla kerjäämättä hankaluuksia.

Pihlaja on ystävällinen, mutta sosiaalisesti hieman kömpelö. Hänellä on paljon sanottavaa ja puhuu kenelle tahansa, joka jaksaa hänen mielipiteitään ja vitsejään. Koska Pihlaja on kuuro, eikä valtaosa väestöstä osaa viittomakieltä tai kirjoittaa (tai sitten he eivät halua keskustella kirjoittaen) hänellä ei ole valtavasti mahdollisuuksia luoda uusia suhteita. Tämän lisäksi hänen innokkuutensa säikyttää monet pois.

Pihlaja on perheensä pääasiallinen elättäjä ja ottaa roolinsa vakavasti. Hän on myös uskollinen ystävä ja on joutunut poliisin silmätikuksi autettuaan oikeasti kapinallisen ystävänsä turvaan.

## Autismi

Pihlaja on diagnosoimaton autisti. Hänen autisminsa ilmenee mm. vaikeuksina ymmärtää joitain sosiaalisia normeja. Hän ei esimerkiksi käsitä, että muut oudoksuvat hänen isäsuhdettaan, eikä hän ole varma, miksi säikyttää ihmiset pois. Pihlajalla on erityisiä mielenkiinnonkohteita. Hän on intohimoinen esimerkiksi politiikasta. Pihlaja stimmaa esimerkiksi heiluttamalla käsiään ilmassa ollessaan iloinen.

## Kuurous

Pihlaja syntyi kuurona. Hän kuulee vain harvoja ääniä ja nekin epäselvinä ja vaimeina. Pihlaja puhuu viittoen ja kirjoittaen, eikä puhu ääneen.

## Ulkonäkö

Pihlaja on valkoihoinen miesoletettu, jolla on punaiset hiukset. Hän on hontelo, eikä erityisen pitkä. Hänen ihonsa on pisamainen ja hänen silmänsä ovat siniset. Pihlajan nenä on pitkä. Hän pukeutuu tehdastyöläisen vaatteisiin ja nukkaiseen takkiin. Hän kantaa mukanaan olkalaukkua, jossa säilyttää mm. vihkoaan.

## Taidot ja harrastukset

Pihlaja tietää paljon hallituksesta ja sen toiminnasta. Hän myös varastelee pahvimukeja työpaikaltaan.

## Suhteet

### Riitasointu

Pihlaja ja Riitasointu tapasivat Hiirenkorvassa, kun Pihlaja jäi odottamaan pikkuveljiään. Pihlaja kiinnitti nopeasti huomiota Riitasointuun, koska tajusi naisen osaavan lukea. Hän teki aloitteen hakeutumalla Riitasoinnun seuraan ja saattamalla hänet kotiin. He ystävystyivät nopeasti ja alkoivat viettää paljon aikaa yhdessä. Lopulta Pihlaja kysyi lupaa suudella Riitasointua. Riitasointu sai kuitenkin suudelman jälkeen ahdistuskohtauksen ja alkoi vältellä Pihlajaa. Pihlaja oletti säikyttäneensä Riitasoinnun ja lupasi Myräkän kautta, että jättää hänet rauhaan. Myöhemmin Riitasointu kuitenkin selitti reaktionsa johtuneen hänen omista traumoistaan ja peloistaan ja he aloittavat varovaisen parisuhteen. Kun Muilu pahoinpitelee Pihlajan, Riitasointu tekee kaikkensa saadakseen hänelle apua.

### Muilu

Muilu on poliisi, jolta Pihlaja pelasti kommunistiystävänsä. Tämän jälkeen Pihlajasta on tullut Muilulle pakkomielle ja poliisi yrittää jatkuvasti keksiä tekosyitä pidättää hänet. Lopulta Muilu menee vielä pidemmälle ja lähes tappaa Pihlajan muutaman muun poliisin kanssa.

### Juhani Malviniemi

Juhani on Pihlajan isä. Heidän suhteensa on monimutkainen. Molemmat selvästi välittävät toisistaan, mutta Juhani kohtelee 25-vuotiasta Pihlajaa kuin lasta. Hän odottaa Pihlajan seuraavan hänen vaatimuksiaan ja Pihlaja kunnioittaa hänen tahtoaan.

### Eero ja Elias Malviniemi

Pihlajan nuoremmat veljet. Pihlaja on heille käytännössä kuin toinen vanhempi, koska heillä on iso ikäero, eikä Juhani ole erityisen hyvä lasten kanssa. Pihlaja valittaa veljistään usein, mutta välittää heistä hyvin paljon.

### Vaito

Pihlajan tarinassa nimeämätön ystävä. Vaito on kommunisti, jonka Pihlaja auttoi pakoon poliisilta. Vaito on Pihlajan harvoja ystäviä ja yrittää sekä auttaa häntä Riitasoinnun kanssa, että nolata hänet naisen edessä.

## Sukupuoli ja seksuaalisuus

Pihlaja on muunsukupuolinen (he/she) aseksuaali. Hän tuntee romanttista vetovoimaa, mutta ei näe tarpeelliseksi määrittää suuntautumistaan tarkemmin. Pihlaja ei ole vielä ehtinyt tutustua omaan sukupuoli-identiteettiinsä kunnolla.

## Kansalaisuus

Pihlaja on syntynyt Heinolassa ja asunut siellä koko ikänsä.